stanford-oval/wikipedia huggingface dataset:
รูไคยา สุลต่าน บีกัม
แหล่งขอมูลอื่น

Findly, Ellison Banks (1993). Nur Jahan: Empress of Mughal India. Oxford University Press. ISBN 9780195360608.
ร็อกเซ็ตต์

| ร็อกเซ็ตต์ |
| --- | --- |

ข้อมูลพื้นฐาน
ที่เกิด: ฮาล์มสตา, สวีเดน
แนวเพลง: ป็อป, ร็อก
ช่วงปี: 1986–2019
ค่ายเพลง: EMI, Edel Music

สมาชิก: Per Gessle Marie Fredriksson

เว็บไซต์: www.roxette.se
ร็อกเซ็ตต์ (อังกฤษ: Roxette) เป็นคู่ดูโอชาวสวีเดน แนวป็อป ประกอบด้วยสมาชิกคือ แมรี เฟรดริกสัน และเพอร์ เกสเสิล
ทั้งคู่ประสบความสำเร็จไปทั่วโลกในช่วงปลายยุคทศวรรษ 1980 และต้นทศวรรษ 1990 กับเพลงฮิต "The Look", "Listen To Your Heart", "It Must Have Been Love" และ "Joyride" ทั้ง 4 เพลงเป็นซิงเกิลอันดับ 1 ในสหรัฐอเมริกา และยังอันดับ 1 ในอีกหลายประเทศทั่วโลก อัลบั้มของพวกเขา Look Sharp! และ Joyride ได้รับรางวัลแผ่นเสียงทองคำขาวทั้ง 2 ฝั่งทะเลแอตแลนติก ขณะที่ซิงเกิล "The Look" และ "It Must Have Been Love" ได้รับรางวัลแผ่นเสียงทองคำจาก RIAA
หลังจากประสบความสำเร็จในช่วงแรก ร็อกเซ็ตต์ออกผลงานสตูดิโออัลบั้มอีก 3 ชุดคือ Crash! Boom! Bang! (1994), Have a Nice Day (1999) และ Room Service (2001) แต่สองอัลบั้มหลังไม่ได้ออกวางขายในสหรัฐอเมริกา และจากที่เฟรดริกสันป่วยในปี 2002 และเข้ารับการบำบัด ทำให้ต้องขาดหายการทำงานจนมีผลงานใหม่ ในปี 2006 พวกเขาออกอัลบั้ม The Rox Box ที่เป็น 4 ซีดีบ็อกซ์เซ็ต พวกเขามีผลงานยอดขายรวมประมาณ 45 ล้านชุดอัลบั้ม และ 25 ล้านชุดซิงเกิลทั่วโลก และมียอดขายอัลบั้มในอเมริกา 3.1 ล้านชุด
ผลงาน

1986: Pearls of Passion
1988: Look Sharp!
1991: Joyride
1992: Tourism
1994: Crash! Boom! Bang!
1999: Have A Nice Day
2001: Room Service
2011: Charm School
2012: Travelling
2016: Good Karma
ร็อด สจ๊วต

| ร็อด สจ๊วต |
| --- | --- |

ข้อมูลพื้นฐาน
ชื่อเกิด: ร็อดเดริก เดวิด สจ๊วต
เกิด:  (1945-01-10) 10 มกราคม ค.ศ. 1945 (79 ปี)
ที่เกิด: ลอนดอน ประเทศอังกฤษ
แนวเพลง: ร็อก,ป็อป, บลูส์-ร็อก
อาชีพ: นักร้อง นักแต่งเพลง นักดนตรี
ช่วงปี: 1962-ปัจจุบัน
ค่ายเพลง: Vertigo, Mercury, Riva, Warner Bros., Atlantic, J
เซอร์ ร็อดเดริก เดวิด สจ๊วต (อังกฤษ: Sir Roderick David  Stewart) เกิดเมื่อวันที่ 10 มกราคม ค.ศ. 1945 เป็นนักร้อง นักแต่งเพลง เกิดและเติบโตในลอนดอน ประเทศอังกฤษ ปัจจุบันย้ายไปอยู่ใน Epping
เอกลักษณ์เสียงร้องของ ร็อด สจ๊วตคือเสียงแหบเสน่ห์ เขาเป็นที่รู้จักในช่วงปลายยุค 1960 และต้นยุคทศวรรษ 1970 กับการเป็นสมาชิกวง The Jeff Beck Group และต่อมากับวง Faces เขาออกผลงานเดี่ยวในปี 1969 กับผลงานอัลบั้มแรกชุด An Old Raincoat Won't Ever Let You Down ผลงานในระหว่างอยู่วง The Jeff Beck Group และ The Faces พิสูจน์ให้เห็นว่าพวกเขามีอิทธิพลต่อแนวเพลงเฮฟวีเมทัล และพังก์ร็อก ตามลำดับ ทั้งสองวงเป็นวงบุกเบิกให้กับแนวเพลงบลูส์-ร็อก
กับอาชีพการงานของเขากว่า 5 ทศวรรษ สจ๊วตประสบความสำเร็จมีซิงเกิลฮิตในฐานะศิลปินเดี่ยว โดยประสบความสำเร็จมากในสหราชอาณาจักร ที่ที่เขามีอัลบั้มอันดับ 1 ติดต่อกัน 6 ชุด  และมีซิงเกิลฮิต 62 ซิงเกิล ที่มี 24 ซิงเกิลติดท็อป 10 และ 6 ในนั้นติดอันดับ 1 ซิงเกิลฮิตที่เป็นที่รู้จักมากที่สุดเช่น "Maggie May", "You Wear It Well", "Sailing", "Tonight's the Night (Gonna Be Alright)", "Hot Legs", "Da Ya Think I'm Sexy?", "Forever Young" และ "Rhythm of My Heart."  และเขามียอดขายอัลบั้มและซิงเกิลประมาณ 250 ล้านชุด  ทำให้เขาติดอันดับศิลปินดนตรีที่มียอดขายดีที่สุด
รูปแบบเอกสารใช้ได้หลายระบบ

"PDF" เปลี่ยนทางมาที่นี่ สำหรับความหมายอื่น ดูที่ PDF (แก้ความกำกวม)
| --- | --- |
ไอคอนอะโดบี PDF
นามสกุลไฟล์: .pdf
ประเภทสื่ออินเทอร์เน็ต:   application/pdf,  application/x-pdf  application/x-bzpdf  application-gzpdf 
ชนิดของโค้ด: PDF  (รวมถึงช่องว่างเดียว)
Uniform Type Identifier (UTI): com.adobe.pdf
Magic number: %PDF
ผู้พัฒนา: Adobe Inc. (1991–2008)  ISO (2008–)
เปิดตัวครั้งแรก: 15 มิถุนายน 1993; 31 ปีก่อน (1993-06-15)
รุ่นล่าสุด: 2.0 
แยกไปยัง: PDF/A, PDF/E, PDF/UA, PDF/VT, PDF/X
มาตรฐาน: ISO 32000-2
รูปแบบไฟล์เปิด: ใช่
เว็บไซต์: www.iso.org/standard/75839.html
รูปแบบเอกสารใช้ได้หลายระบบ (อังกฤษ: portable document format: PDF) คือ รูปแบบแฟ้มลักษณะหนึ่ง ที่พัฒนาโดยบริษัทอะโดบีซิสเต็มส์ สำหรับแสดงเอกสารที่สามารถใช้งานได้ในทุกระบบปฏิบัติการ และยังคงลักษณะเอกสารเหมือนต้นฉบับ เอกสารในรูปแบบนี้สามารถจัดเก็บ ตัวอักษร รูปภาพ รูปลายเส้น ในลักษณะเป็นหน้าหนังสือ ตั้งแต่ หนึ่งหน้า หรือหลายพันหน้าได้ในแฟ้มเดียวกัน รูปแบบเป็นมาตรฐานที่เปิดให้คนอื่นสามารถเขียนโปรแกรมมาทำงานร่วมกันได้
รูปแบบนี้ เหมาะสมสำหรับงานที่ต้องการให้แสดงผลลักษณะเดียวกับต้นฉบับ ซึ่งแตกต่างกับการใช้งานรูปแบบอื่น เช่น HTML เพราะการแสดงผลของ HTML จะขึ้นอยู่กับโปรแกรมเบราว์เซอร์และคอมพิวเตอร์ที่ใช้ และเพราะฉะนั้น จะแสดงผลต่างกัน ถ้าใช้ต่างกัน
เทคโนโลยี

รูปแบบเอกสารใช้ได้หลายระบบ ประกอบด้วยเทคโนโลยีหลักสามอย่าง ได้แก่
เทคโนโลยีของ โพสต์สคริปต์ (PostScript) ในการจัดวางรูปหน้า ตัวอักษรและรูปภาพ
เทคโนโลยีการเก็บชุดแบบอักษรภายในเอกสาร
เทคโนโลยีการบีบอัดข้อมูล
ตัวอย่างซอฟต์แวร์ที่สร้างแฟ้มในรูปแบบเอกสารใช้ได้หลายระบบ

อะโดบีอะโครแบต
พีดีเอฟครีเอเทอร์
ไมโครซอฟท์ ออฟฟิศ 2007
โปรแกรมอื่นที่ทำงานร่วมกับรูปแบบเอกสารใช้ได้หลายระบบ

Ghostscript
iText
OpenOffice.org
Panda library
PdfTeX
ดูเพิ่ม

.wwf
XPS
1 2  The application/pdf Media Type, 2017, RFC 8118
ร็อบ คาวัลโล

| ร็อบ คาวัลโล |
| --- | --- |
ในปี 2009
ข้อมูลพื้นฐาน
ชื่อเกิด: Robert Siers Cavallo
เกิด:  (1963-03-21) มีนาคม 21, 1963 (61 ปี) วอชิงตันดีซี
แนวเพลง: ป็อป ร็อก ออลเทอร์นาทิฟร็อก
อาชีพ: โปรดิวเซอร์เพลง นักดนตรี
เครื่องดนตรี: กีตาร์ เปียโน คีย์บอร์ด กีตาร์เบส
ช่วงปี: 1980s–ปัจจุบัน
นักดนตรี
รอเบิร์ต เซียส์ "ร็อบ" คาวัลโล (อังกฤษ: Robert Siers "Rob" Cavallo) เกิด 21 มีนาคม ค.ศ. 1963 เป็นโปรดิวเซอร์เพลง นักดนตรี และผู้บริหารในอุตสาหกรรมเพลง ชาวอเมริกัน เดิมทีรู้จักในฐานะทำงานการผลิตให้กับกรีนเดย์ เขายังทำงานร่วมกับ ลิงคินพาร์ก, มายเคมิคอลโรแมนซ์, เอริก แคลปตัน, กูกูดอลส์, เดฟแมททิวส์แบนด์, คิด ร็อก, จอว์เบรกเกอร์, อลานิส มอริสเซตต์, แบล็กแซ็บบาธ, ฟิล คอลลินส์, พาร์อะมอร์, ซิกเพนซ์นอนเดอะริชเชอร์, ลิลพีป, ไชน์ดาวน์ และมีต โลฟ เขายังเป็นผู้ชนะรางวัลแกรมมี่มาแล้วหลายรางวัล
ร็อบ ชไนเดอร์

| ร็อบ ชไนเดอร์ |
| --- | --- |
ชไนเดอร์ ในปี 2001
สารนิเทศภูมิหลัง
เกิด:  (1963-10-31) ตุลาคม 31, 1963 (61 ปี) โรเบิร์ต ไมเคิล ชไนเดอร์ ซานฟรานซิสโก, รัฐแคลิฟอร์เนีย
คู่สมรส: London King (1988–90) (หย่า), บุตร 1 คน
อาชีพ: นักแสดง ดาราตลก นักเขียนบท ผู้กำกับ
ปีที่แสดง: 1987–ปัจจุบัน
โรเบิร์ต ไมเคิล "ร็อบ" ชไนเดอร์ (อังกฤษ: Robert Michael "Rob" Schneider) เกิดเมื่อวันที่ 31 ตุลาคม ค.ศ. 1963 เป็นนักแสดง ดาราตลก นักเขียนบทและผู้กำกับ ชาวอเมริกัน เป็นผู้บุกเบิกสเก็ตช์คอเมดี้ทางช่องเอ็นบีซี ที่ชื่อรายการ Saturday Night Live ชไนเดอร์ยังมีผลงานแสดงภาพยนตร์ รับบทในหนังตลกอย่างเรื่อง  Deuce Bigalow: Male Gigolo, The Hot Chick, และ Grown Ups
รูปกุณฑ์

| รูปกุณฑ์ |
| --- | --- |
ทะเลสาบปริศนา ทะเลสาบโครงกระดูก
ภาพถ่ายทะเลสาบเมื่อปี 2014
รูปกุณฑ์แสดงแผนที่รัฐอุตตราขัณฑ์รูปกุณฑ์แสดงแผนที่ประเทศอินเดีย
ที่ตั้ง: จาโมลี รัฐอุตตราขัณฑ์
พิกัด: 30°15′44″N 79°43′54″E﻿ / ﻿30.26222°N 79.73167°E﻿ / 30.26222; 79.73167

ความลึกโดยเฉลี่ย: 2 เมตร (6 ฟุต 7 นิ้ว)
ความสูงของพื้นที่: 4,536 เมตร (14,882 ฟุต)
รูปกุณฑ์ (เทวนาครี: रूपकुण्ड, Roopkund; Rūpakuṇḍa) หรือรู้จักในชื่อ ทะเลสาบปริศนา (อังกฤษ: Mystery Lake) หรือ ทะเลสาบโครงกระดูก (อังกฤษ: Skeletons Lake) เป็นทะเลสาบธารน้ำแข็งที่ตั้งอยู่บนความสูงจากระดับน้ำทะเลสูง ในรัฐอุตตราขัณฑ์ ประเทศอินเดีย ในบริเวณกลุ่มเขาตริศุลของเทือกเขาหิมาลัย พื้นที่บริเวณรอบ ๆ ทะเลสาบนั้นอยู่อาศัยไม่ได้ และที่ตั้งของทะเลสาบนั้นอยู่ที่ความสูง 16,470 ฟุต (5,020 เมตร) จากระดับน้ำทะเล ล้อมรอบด้วยเขาและธารน้ำแข็ง รูปกุณฑ์เป็นจุดหมายปลายทางที่นิยมในการปีนเขา ขนาดของทะเลสาบเปลี่ยนแปลงอยู่ตลอด แต่โดยเฉลี่ยแล้วอยู่ที่เส้นผ่านศูนย์กลางราว 40 เมตร (1000 ถึง 1500 ตารางเมตร) และแข็งเป็นน้ำแข็งในฤดูหนาว
รูปกุณฑ์มีความลึกราว 3 เมตร และเป็นที่รู้จักจากการพบโครงกระดูกของมนุษย์หลายร้อยร่างบริเวณขอบทะเลสาบ และบางส่วนจมอยู่ใต้ทะเลสาบ ซึ่งสามารถมองเห็นหากหิมะละลาย งานวิจัยโดยทั่วไปเชื่อว่าเป็นโครงกระดูกของกลุ่มคนกึ่งในตำนานที่เสียชีวิตโดยฉับพลันจากพายุหิมะ/ลูกเห็บรุนแรงในศตวรรษที่เก้า โครงกระดูกเหล่านี้ทำให้ทะเลสาบได้ชื่อในระยะหลัง ๆ ว่า ทะเลสาบโครงกระดูก
โครงกระดูกมนุษย์

โครงกระดูกเหล่านี้ค้นพบในปี 1942 โดยเจ้าหน้าที่อุทยานแห่งชาตินันทาเทวี อย่างไรก็ตามปรากฏการรายงานการค้นพบโครงกระดูกมนุษย์ที่นี่ย้อนกลับไปถึงศตวรรษที่ 9 ในตอนแรกที่โครงกระดูกถูกค้นพบ เจ้าหน้าที่อาณานิคมอังกฤษเกรงกลัวว่านี่เป็นร่างของทหารญี่ปุ่นที่เข้ามารุกรานแต่ต่อมาก็พบว่ามีอายุเก่าแก่กว่านั้นมาก โครงกระดูกที่จมอยู่ใต้ทะเลสาบจะเห็นชัดมากเป็นเวลาหนึ่งเดือนที่ซึ่งหิมะละลาย นอกจากโครงกระดูกมนุษย์แล้วยังพบเครื่องมือไม้, หัวหอกทำจากโลหะ, รองเท้าแตะหนัง และแหวน ในปี 2003 ทีมงานของนิตยสาร เนชันนอลจีโอกราฟิก ได้กู้โครงกระดูกราว 30 ร่างขึ้นมา และพบว่าบางส่วนยังปรากฏเนื้อหนังของร่างติดอยู่กับกระดูก
โครงกระดูกมนุษย์ > การชันสูตร

ตำนานท้องถิ่นเล่าว่า กษัตริย์แห่งกานาวจ์พระนาม ราชา ชัสธวัล (Raja Jasdhaval) และพระมเหสี ราณี พลัมปา (Rani Balampa) รวมถึงข้าราชบริพารและนางบำเรอได้เดินทางจาริกแสวงบุญไปยังเทวสถานของพระนางนันทาเทวี ก่อนจะเสียชีวิตหลังประสบกับพายุหิมะ/พายุลูกเห็บครั้งรุนแรงในบริเวณรูปกุณฑ์
ซากของมนุษย์ที่พบมีจำนวนราว 300 ร่าง กรมสำรวจโบราณคดีอินเดียได้ทำการศึกษาโครงกระดูกเหล่านี้ในทศวรรษ 1950s และได้นำบางส่วนจัดแสดงที่พิพิธภัณฑ์กรมสำรวจมานุษยวิทยาอินเดีย (Anthropological Survey of India Museum) ในเดหราดุน จากการศึกษาโครงกระดูก เผยให้เห็นว่ามีบาดแผลที่ศีรษะ ข้อมูลจากบางแหล่งเชื่อว่าร่างเหล่านี้ เสียชีวิตจากวัตถุทรงกลมที่ตกลงมาจากด้านบน งานวิจัยจำนวนมากได้ข้อสรุปว่าร่างเหล่านี้เสียชีวิตโดยฉับพลันในพายุหิมะ ซึ่งตรงกับที่เล่าขานในตำนานท้องถิ่น การตรวจวัดอายุคาร์บอนของโครงกระดูกโดยหน่วยเรดิโอคาร์บอนแอคซีรีเลเทอร์ (Radiocarbon Accelerator Unit) ของมหาวิทยาลัยออกซ์เฟิด คาดการณ์เวลาเสียชีวิตของร่างที่ราวปี 850 โดยอาจคลาดเคลื่อน ±30 ปี[ต้องการอ้างอิง] ข้อมูลล่าสุดจากการตรวจวัดอายุคาร์บอนและการวิเคราะห์จีโนมพบว่าร่างต่าง ๆ นั้นมาจากยุคเวลาที่แตกต่างกัน และมาจากกลุ่มคนที่แตกต่างกัน กลุ่มของร่างที่มีเชื้อสายเอเชียใต้มีอายุราวปี 800 ในขณะที่ร่างอื่น ๆ ที่มีเชื้อสายเมดิเตอร์เรเนียนหรือเอเชียตะวันออกเฉียงใต้มีอายุราวปี 1800
โครงกระดูกมนุษย์ > ความกังวลและการอนุรักษ์

จำนวนของโครงกระดูกในรูปกุณฑ์ได้ลดจำนวนลงเรื่อย ๆ จึงมีความกังวลเกิดขึ้นว่าถ้าหากไม่มีการอนุรักษ์อย่างเป็นรูปธรรม อาจทำให้โครงกระดูกเหล่านี้ค่อน ๆ สาบสูญไปหมดในอนาคต มีรายงานนักท่องเที่ยวขนโครงกระดูกกลับไปจำนวนมาก และรัฐบาลอำเภอก็เคยแสดงความเป็นห่วงต่อกรณีนี้ รัฐบาลอำเภอจาโมลีมีความเห็นให้คุ้มครองพื้นที่เพื่อป้องกันการลักลอบขนโครงกระดูกออกจำนวนมาก ในขณะที่หน่วยงานรัฐมีความพยายามในการพัฒนารูปกุณฑ์เป็นสถานที่ท่องเที่ยวเชิงอนุรักษ์
ในวัฒนธรรมสมัยนิยม

โครงกระดูกมนุษย์ที่รูปกุณฑ์ปรากฏในสารคดีของ เนชั่นนอลจีโอกราฟิก ในชื่อ "Riddles of the Dead: Skeleton Lake" (แปล: ปริศนาของความตาย: ทะเลสาบโครงกระดูก)
แหล่งข้อมูลอื่น

คู่มือการท่องเที่ยว Uttarakhand จากวิกิท่องเที่ยว (ในภาษาอังกฤษ)
Roopkund Trek, District Administration-Almora
Roopkund Lake[ลิงก์เสีย]. Garhwali Traveller
Dunning, Brian (August 14, 2012). "Skeptoid #323: 8 Spooky Places, and Why They're Like That". Skeptoid. 4. The Skelton Lake of Roopkund
Aitken, Bill. The Nanda Devi Affair, Penguin Books India, 1994. ISBN 0140240454.
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF 
ประจำชาติ:  อิสราเอล  สหรัฐ 
โครงกระดูกมนุษย์บางส่วนที่ไม่ได้จมใต้ทะเลสาบ
ร็อก ฮัดสัน

| ร็อก ฮัดสัน |
| --- | --- |

สารนิเทศภูมิหลัง
เกิด: 17 พฤศจิกายน ค.ศ. 1925 Roy Harold Scherer, Jr.
เสียชีวิต: 2 ตุลาคม ค.ศ. 1985 (อายุ 59 ปี) เบเวอร์ลีลส์ ลอสแอนเจลิส แคลิฟอร์เนีย
อาชีพ: นักแสดง
ฐานข้อมูล
IMDb
ร็อก ฮัดสัน (อังกฤษ: Rock Hudson; 17 พฤศจิกายน ค.ศ. 1925 – 2 ตุลาคม ค.ศ. 1985) เป็นนักแสดงชาวอเมริกัน มีผลงานแสดงภาพยนตร์ และโทรทัศน์ ระหว่างช่วงทศวรรษ 1950 - 1960 มีผลงานแสดงภาพยนตร์ประมาณ 70 เรื่อง ตลอดช่วงอายุการแสดงประมาณ 40 ปี
ร็อก ฮัดสัน มีชื่อจริงว่า รอย แฮโรลด์ เชอร์เรอร์ จูเนียร์ หลังจบไฮสกูล เขาเข้าร่วมรบในสงครามโลกครั้งที่สอง ที่ฟิลิปปินส์ เป็นช่างซ่อมเครื่องบินในกองทัพเรือสหรัฐ หลังสงคราม สมัครเข้าเรียนการแสดงในมหาวิทยาลัย แต่เรียนไม่จบ และเริ่มอาชีพการแสดงในปี ค.ศ. 1948 โดยเริ่มรับบทเล็กๆ ในภาพยนตร์ โดยใช้ชื่อว่า ร็อก ฮัดสัน ซึ่ง เฮนรี วิลสัน ตัวแทนผู้ชักนำเข้าสู่วงการ เป็นผู้ตั้งชื่อให้ มาจากชื่อ "Rock of Gibraltar" ที่ยิบรอลตาร์ และ "แม่น้ำฮัดสัน" ที่ไหลผ่านรัฐนิวยอร์กและนิวเจอร์ซีย์
ร็อก ฮัดสัน เริ่มมีชื่อเสียงจากภาพยนตร์ปี ค.ศ. 1954 เรื่อง Magnificent Obsession คู่กับ เจน ไวย์แมน และมีชื่อเสียงสูงสุดขณะแสดงภาพยนตร์เรื่อง Giant ในปี 1956 คู่กับ เอลิซาเบท เทย์เลอร์ และเจมส์ ดีน โดยทั้ง ฮัดสัน และ ดีน ต่างได้รับการเสนอชื่อเข้าชิงรางวัลออสการ์ สาขานักแสดงนำชาย ในปีนั้น
ในระยะหลัง ร็อก ฮัดสัน หันมาแสดงภาพยนตร์โทรทัศน์ หลายเรื่องแสดงคู่กับนักร้อง ดอริส เดย์ ซึ่งกลายเป็นเพื่อนที่ดีต่อกัน ร็อก ฮัดสัน ยังได้ร่วมแสดงภาพยนตร์ซีรีส์ Dynasty ซึ่งมีชื่อเสียงระหว่างปี ค.ศ. 1981-1985
ชีวิตส่วนตัว ร็อก ฮัดสัน สมรสกับ ฟิลิส เกตส์ เลขานุการของเอเยนต์ส่วนตัว โดยรสนิยมทางเพศส่วนตัวเป็นชายรักร่วมเพศ ในบั้นปลายชีวิต เขาป่วยด้วยโรคมะเร็งปอด และติดเชื้อเอชไอวี ซึ่งอ้างว่าติดมาจากการถ่ายเลือด เนื่องจากในขณะนั้นยังไม่มีการตรวจไวรัสเอชไอวี ในโลหิตที่ได้มาจากการบริจาค
ร็อก ฮัดสัน เสียชีวิตเมื่อวันที่ 2 ตุลาคม ค.ศ. 1985 ในวัย 59 ปี นับเป็นบุคคลที่มีชื่อเสียงคนแรก ที่เสียชีวิตด้วยโรคเอดส์
เกร็ด

ภาพยนตร์เรื่อง The Undefeated (1969) ฮัดสันแสดงนำคู่กับ จอห์น เวย์น มีชื่อไทยว่า "สองสิงห์ตะลุยศึก" เข้าฉายที่โรงภาพยนตร์สกาล่า สยามสแควร์ เมื่อวันที่ 31 ธันวาค พ.ศ. 2512 เป็นภาพยนตร์เรื่องแรกที่เข้าฉายที่โรงภาพยนตร์นี้
แหล่งข้อมูลอื่น

Rock Hudson ที่อินเทอร์เน็ตมูวีเดตาเบส
Robert Hofler: The man who invented Rock Hudson - The pretty boys & dirty deals of Henry Wilson เก็บถาวร 2007-10-14 ที่ เวย์แบ็กแมชชีน
The Official Web Site of Rock Hudson
ร็อกเนชัน

| ร็อกเนชัน |
| --- | --- |

บริษัทแม่: Live Nation
ก่อตั้ง: 2008
ผู้ก่อตั้ง: เจย์-ซี
จัดจำหน่าย: Sony Music Entertainment
แนวเพลง: หลายแนวเพลง
ประเทศต้นกำเนิด: สหรัฐอเมริกา
ที่ตั้ง: นิวยอร์กซิตี รัฐนิวยอร์ก
เว็บไซต์: RocNation.com
ร็อกเนชัน (อังกฤษ: Roc Nation) เป็นบริษัทอเมริกัน จัดการด้านการทำซ้ำของดนตรีและความบันเทิง ดูและเรื่องศิลปิน นักแต่งเพลง โปรดิวเซอร์ วิศวกรดนตรี ทัวร์คอนเสิร์ต การทำของที่ระลึก ธุรกิจภาพยนตร์และโทรทัศน์ ธุรกิจใหม่ และเป็นค่ายเพลง ก่อตั้งโดยเจย์-ซี
ศิลปิน

Belly
Casanova
Claudia Leitte
DJ Mustard
DOROTHY
G4SHI
Farina
J. Cole
Jaden Smith
Jay Electronica
Jay Park
JAY-Z
Justine Skye
Karen Rodriguez
Key Wane
MaGz
Mayaeni
Mariah Carey
Mozart La Para
Mr. Paradise
Rapsody
Rihanna
ROMANS
Romeo Santos
Shakira
Sir Charm
T.I.
The Lox
Q Da Fool
The-Dream
Vic Mensa
Victoria "La Mala"
Willow
ร็อบ ซอมบี

| ร็อบ ซอมบี |
| --- | --- |
ในงานออซเฟสต์
ข้อมูลพื้นฐาน
ชื่อเกิด: Robert Bartleh Cummings
เกิด:  (1965-01-12) มกราคม 12, 1965 (59 ปี) Haverhill, Massachusetts, United States
แนวเพลง: เฮฟวีเมทัล, อัลเทอร์เนทีฟเมทัล, กรูฟเมทัล, อินดัสเตรียลเมทัล, ฮอร์เรอร์เมทัล
อาชีพ: นักดนตรี นักแต่งเพลง นักเขียนบท ผู้กำกับภาพยนตร์ โปรดิวเซอร์ภาพยนตร์
เครื่องดนตรี: Vocals
ช่วงปี: 1985–ปัจจุบัน
ค่ายเพลง: Roadrunner Records/Loud & Proud
คู่สมรส: Sheri Moon

เว็บไซต์: www.robzombie.com
ร็อบ ซอมบี (อังกฤษ: Rob Zombie) เกิดเมื่อวันที่ 12 มกราคม ค.ศ. 1965 เป็นนักดนตรี ผู้กำกับภาพยนตร์ นักเขียนบท และโปรดิวเซอร์ภาพยนตร์ เขาก่อตั้งวงเฮฟวีเมทัลที่ชื่อ ไวต์ซอมบี และได้รับการเสนอชื่อเข้าชิงรางวัลแกรมมี่ 3 ครั้งในฐานะศิลปินเดี่ยว ในสาขาแสดงประเภทเมทัลยอดเยี่ยม
ซอมบียังประสบความสำเร็จในฐานะผู้กำกับภาพยนตร์ เขาสร้างภาพยนตร์เรื่อง House of 1000 Corpses, The Devil's Rejects, ภาพยนตร์ นำกลับมาสร้างใหม่ ของเรื่อง Halloween, และภาคต่อ, และ The Haunted World of El Superbeasto ภาพยนตร์ถัดมาคือ The Lords of Salem
ร็อคแมน DASH

| Mega Man Legends |
| --- | --- |
ผู้พัฒนา: Capcom Production Studio 2
ผู้จัดจำหน่าย: JP/NA: CapcomPAL: Virgin Interactive
กำกับ: Yoshinori Kawano
อำนวยการผลิต: Keiji Inafune Yoshinori Kawano
ออกแบบ: Kazunori Kadoi
เขียนบท: Yoshinori Kawano Shin Kurosawa
แต่งเพลง: Makoto Tomozawa
ชุด: Mega Man Legends
เครื่องเล่น: PlayStation  List of platforms Nintendo 64  Windows  PlayStation Portable  PlayStation 3 
วางจำหน่าย: JP: December 18, 1997 NA: August 31, 1998 EU: December 4, 1998  List of re-releases Nintendo 64:JP: November 22, 2000 NA: January 10, 2001  Windows:JP: February 23, 2001 NA: July 14, 2001  PlayStation Portable:JP: August 4, 2005  PlayStation 3: NA: September 29, 2015 
แนว: Action-adventure, third-person shooter
รูปแบบ: Single-player
ร็อคแมน DASH การผจญภัยของหุ่นเหล็ก (ญี่ปุ่น: ロックマンDASH 鋼の冒険心; โรมาจิ: Rokkuman DASH Hagane no Bōkenshin) หรือ เมกาแมนเลเจนดส์ (อังกฤษ: Mega Man Legends) ในภาษาต่างประทเทศ เป็นเกมแนวเดินยิงแอกชันผจญภัย สร้างโดยแคปคอม เป็นเกมแรกในซีรีส์ เมกาแมนเลเจนดส์ ซึ่งเป็นส่วนหนึ่งของเกมชุด เมกาแมน ของแคปคอม และเป็นเกมเมกาแมนแบบ 3 มิติ ลำดับที่สองต่อจาก เมกาแมน: แบทเทิลแอนด์เชส วางจำหน่ายบนระบบเพลย์สเตชันในประเทศญี่ปุ่นเมื่อ ค.ศ. 1997 และในอเมริกาเมื่อ ค.ศ. 1998 ต่อมาจึงวางจำหน่ายในระบบนินเทนโด 64 เมื่อ ค.ศ. 2000 ในชื่อเดิม และวางจำหน่ายฉบับภาษาอังกฤษในชื่อ เมกาแมน 64 เมื่อ ค.ศ. 2001 นอกจากนี้ยังมีฉบับสำหรับเล่นบนไมโครซอฟท์วินโดวส์ใน ค.ศ. 2001, เพลย์สเตชันพอร์เทเบิล ค.ศ. 2005 (เฉพาะในประเทศญี่ปุ่น), และเพลย์สเตชัน 3 ค.ศ. 2015 (เฉพาะสหรัฐ)
| --- | --- |
ฐานข้อมูลการควบคุมรายการหลักฐาน :  มิวสิกเบรนซ์ ผลงาน
รูปสี่เหลี่ยมจัตุรัส

| รูปสี่เหลี่ยมจัตุรัส |
| --- | --- |
รูปสี่เหลี่ยมปรกติ
ชนิด: รูปหลายเหลี่ยมปรกติ
ขอบและจุดยอด: 4
สัญลักษณ์ชเลฟลี: {4}
ค็อกซีเตอร์-ดืยน์กิน:  
กรุปสมมาตร: สมมาตรdihedral (D4), อันดับ 2×4
มุมภายใน (องศา): 90°
รูปหลายเหลี่ยมคู่กัน: ตัวมันเอง
สมบัติ: รูปหลายเหลี่ยมนูน, มีวงกลมล้อมได้, ด้านเท่า, isogonal, isotoxal
รูปสี่เหลี่ยมจัตุรัส (อังกฤษ: Square) เป็นรูปทรงเรขาคณิตสองมิติ จัดอยู่ในหมวดหมู่รูปสี่เหลี่ยม ในขณะเดียวกัน รูปสี่เหลี่ยมจัตุรัสก็มีคุณสมบัติเป็นรูปสี่เหลี่ยมผืนผ้า รูปสี่เหลี่ยมขนมเปียกปูน รูปสี่เหลี่ยมรูปว่าว และรูปสี่เหลี่ยมด้านขนานด้วยเช่นกัน
คุณสมบัติ

มีด้านทั้งหมดสี่ด้าน
ด้านทุกด้านยาวเท่ากัน
ด้านที่อยู่ตรงข้ามกันจะขนานกัน
มีมุมทั้งหมดสี่มุม
มุมภายในทุกมุมกางออก 90° (มุมฉาก) เท่ากัน
เส้นทแยงมุมทั้งสองเส้นยาวเท่ากัน
เส้นทแยงมุมทั้งสองตัดกันเป็นมุมฉากที่จุดกึ่งกลางรูป
เมื่อเส้นทแยงมุมทั้งสองแบ่งครึ่งกันและกัน
เส้นทแยงมุมแบ่งครึ่งรูปเป็นสามเหลี่ยมมุมฉาก
มีแกนสมมาตรมากที่สุด 4 แกน
พื้นที่และความยาวรอบรูป > พื้นที่

พื้นที่รูปสี่เหลี่ยมจตุรัส มีสูตรการคำนวณหาพื้นที่สองสูตรด้วยกัน สูตรแรกคำนวณจากการนำความยาวด้านยกกำลังสอง หรือมาจากความกว้างรูปคูณด้วยความสูงรูป (ซึ่งสำหรับรูปสี่เหลี่ยมจตุรัสมีด้านเท่ากัน) หรือสูตรที่สองคำนวณด้วยความยาวเส้นทแยงมุม ด้วยการนำความยาวเส้นทแยงมุมยกกำลังสอง จะได้สี่เหลี่ยมที่มีพื้นที่เป็นสองเท่าของรูปที่สนใจ แล้วจึงหารด้วยสอง เขียนเป็นสูตรทางคณิตศาสตร์ได้ว่า
พื้นที่และความยาวรอบรูป > พื้นที่ > สูตรแรก หาจากความยาวด้าน

a\times a
หรือ
a^{2}
ตัวอย่าง
เมื่อ  a (ด้าน)  =7
7\times 7=49
หรือ
7^{2}=49
ดังนั้นพื้นที่ของสี่เหลี่ยมจัตุรัสคือ  49 ตารางหน่วย
พื้นที่และความยาวรอบรูป > พื้นที่ > สูตรที่สอง หาจากความยาวเส้นทแยงมุม

{\frac {1}{2}}(b)^{2}
ตัวอย่าง
เมื่อ  b (เส้นทแยงมุม)  =6.5
{\frac {1}{2}}(6.5)^{2}=21.125
ดังนั้นพื้นที่ของสี่เหลี่ยมจัตุรัสคือ  21.125 ตารางหน่วย
พื้นที่และความยาวรอบรูป > ความยาวรอบรูป

ความยาวรอบรูปสี่เหลี่ยมจตุรัส คำนวณจากผลรวมของความยาวด้านทั้ง 4 ด้าน ซึ่งเท่ากันทุกด้าน จึงเท่ากับความยาวด้านคูณด้วย 4 เขียนเป็นสูตรทางคณิตศาสตร์ได้ว่า
4a
ตัวอย่าง
เมื่อ  a (ด้าน)  =12
4\times 12=48
ดังนั้นความยาวรอบรูปของสี่เหลี่ยมจัตุรัสคือ  48 หน่วย
| ด ค กรูปสี่เหลี่ยมต่าง ๆ |
| --- | --- |
รูปสี่เหลี่ยมนูน: กลุ่มด้านขนาน: ด้านขนาน ·  ขนมเปียกปูน (ข้าวหลามตัด, ด้านเท่า) ·  ด้านขนานมุมไม่ฉาก ·  มุมฉาก (ผืนผ้า) ·  จัตุรัส (ปรกติ, ด้านเท่ามุมเท่า)
รูปสี่เหลี่ยมนูน: กลุ่มอื่น ๆ: รูปว่าว ·  เส้นทแยงมุมตั้งฉาก ·  คางหมู ·  คางหมูหน้าจั่ว ·  วงกลมล้อม ·  วงกลมสัมผัส ·  วงกลมล้อมและสัมผัส ·  ด้านไม่ขนาน (ด้านไม่เท่า, ไม่ปรกติ)
รูปสี่เหลี่ยมอื่น ๆ: หัวลูกศร ·  ไขว้ (ผีเสื้อ, หูกระต่าย) ·  เบ้
รูปสี่เหลี่ยมจัตุรัส
ร็อบ โลว์

| ร็อบ โลว์ |
| --- | --- |
ในปี 2003
สารนิเทศภูมิหลัง
เกิด:  (1964-03-17) มีนาคม 17, 1964 (60 ปี) โรเบิร์ต เฮปเลอร์ โลว์ ชาร์ลอตส์วิล รัฐเวอร์จิเนีย สหรัฐอเมริกา
คู่สมรส: Sheryl Berkoff (1991–ปัจจุบัน) มีบุตร 2 คน
อาชีพ: นักแสดง
ปีที่แสดง: 1979–ปัจจุบัน
โรเบิร์ต เฮปเลอร์ "ร็อบ" โลว์ (อังกฤษ: Robert Hepler "Rob" Lowe) เกิดเมื่อวันที่ 17 มีนาคม ค.ศ. 1964 เป็นนักแสดงชาวอเมริกัน โลว์มีชื่อเสียงจากการแสดงในภาพยนตร์เรื่อง The Outsiders และ St. Elmo's Fire โลว์เป็นที่รู้จักในการแสดงในบทบาท แซม ซีบอร์นใน The West Wing และบทโรเบิร์ต แม็กแคลลิสเตอร์ ในซีรีส์ Brothers & Sisters
ร็อบ เชฟฟีลด์

| ร็อบ เชฟฟีลด์ |
| --- | --- |
ร็อบ เชฟฟีลด์ในเทศกาลหนังสือบรุกลินปี 2007
เกิด:  (1966-02-02) 2 กุมภาพันธ์ ค.ศ. 1966 (58 ปี) สหรัฐอเมริกา
อาชีพ: นักประพันธ์ คอลัมนิสต์
สัญชาติ: อเมริกัน
แนว: ดนตรี วัฒนธรรมสมัยนิยม
ร็อบ เชฟฟีลด์ (อังกฤษ: Rob Sheffield; เกิด 2 กุมภาพันธ์ ค.ศ. 1966) เป็นนักข่าวดนตรีและนักประพันธ์ชาวอเมริกัน
เขาเป็นบรรณาธิการให้กับนิตยสาร โรลลิงสโตน เขียนเกี่ยวกับดนตรี โทรทัศน์ และวัฒนธรรมสมัยนิยม ก่อนหน้านี้เขาเป็นบรรณาธิการให้กับนิตยสาร เบลนเดอร์ สปิน และดีเทลส์ เขาเป็นชาวเมืองบอสตัน เข้าเรียนมหาวิทยาลัยเยลและมหาวิทยาลัยเวอร์จิเนีย
หนังสือเล่มแรกของเขา เลิฟอิสอะมิกซ์เทป (กล่าวถึงในนิตยสารจีคิวฉบับประจำเดือนมกราคม ค.ศ. 2007) ออกจำหน่ายโดยแรนดอมเฮาส์ในเดือนมกราคม ค.ศ. 2007 ได้รับการตอบรับที่ดีและเป็นหนังสือขายดีในระดับประเทศ
เชฟฟีลด์เคยสมรสกับเรเน คริสต์ ซึ่งเสียชีวิตไปแล้ว เขาสมรสอีกครั้งใน ค.ศ. 2006 อาศัยอยู่ในบรุกลิน รัฐนิวยอร์ก
รุ่นพี่ (ละครชุด)

สำหรับความหมายอื่น ดูที่ รุ่นพี่
| รุ่นพี่ |
| --- | --- |
ประเภท: ละครชุด (ซีรีส์)
สร้างโดย: จีเอ็มเอ็ม แกรมมี่ จีเอ็มเอ็มทีวี เฮ้าส์สตอรี่8
กำกับโดย: วีรชิต ทองจิลา
แสดงนำ: (ดูในเนื้อหา)
ประเทศแหล่งกำเนิด: ไทย
ภาษาต้นฉบับ: ไทย
จำนวนตอน: 34 ตอน
การผลิต
ผู้อำนวยการสร้าง: สถาพร พานิชรักษาพงศ์
สถานที่ถ่ายทำ: ประเทศไทย
ความยาวตอน: 60 นาที
ออกอากาศ
เครือข่าย: ช่องวัน, จีเอ็มเอ็ม 25
ออกอากาศ: ช่องวัน 6 กุมภาพันธ์ พ.ศ. 2559 - 6 พฤษภาคม พ.ศ. 2560 จีเอ็มเอ็ม 25  5 พฤศจิกายน พ.ศ. 2561 - 29 มกราคม พ.ศ. 2562
การแสดงที่เกี่ยวข้อง
Our Skyy อยากเห็นท้องฟ้าเป็นอย่างวันนั้น ตอน ปิ๊กโรม
รุ่นพี่ (อังกฤษ: Secret Love) เป็นรายการโทรทัศน์ ประเภทละครชุดที่จีเอ็มเอ็ม แกรมมี่ผลิต จีเอ็มเอ็มทีวีนำออกอากาศทุกวันอาทิตย์เวลา 15:00 - 16:00 น. (ช่วงแรกออกอากาศในเวลา 14:00-15:00 น.) เริ่มออกฉายครั้งแรก วันที่ 7กุมภาพันธ์ ทางช่องวัน
หลังจากความนิยมในตอน My Lil Boy Puppy Honey และ Bake Me Love จึงมีการสร้างภาคต่อ ในชื่อ My Lil Boy 2 น้อง ม.4 พี่ปี 1 และ Puppy Honey 2 สแกนหัวใจ นายหมอหมา ตามลำดับ โดยตอน My Lil Boy 2 น้อง ม.4 พี่ปี 1 อากาศตอนแรกเมื่อวันที่ 11 ธันวาคม พ.ศ. 2559 และตอน Puppy Honey 2 สแกนหัวใจ นายหมอหมา ออกอากาศตอนแรกเมื่อวันที่ 18 มีนาคม พ.ศ. 2560
รุ่นพี่ ทั้งสองฤดูกาล ออกอากาศซ้ำทางช่องจีเอ็มเอ็ม 25 ตั้งแต่วันที่ 5 พฤศจิกายน พ.ศ. 2561
รายชื่อนักแสดง > My Lil Boy

| นักแสดง | บทบาท | ฤดูกาล> 1 | ฤดูกาล> 2 |
| --- | --- | --- | --- |
| กัญญาวีร์ สองเมือง | แบลล์ |  |  |
| กรภัทร์ เกิดพันธุ์ | เอส |  |  |
| สวรรยา เลียงประสิทธิ์ | ออม |  |  |
| ปวีณา โรจน์จินดางาม | แป้ง |  |  |
| อิงครัต ดำรงค์ศักดิ์กุล | เตวิน |  |  |
| ธนาภัค จงใจพระ | พล |  |  |
| ณวัชร์ พุ่มโพธิงาม | เป้ |  |  |
| สุภากาญจน์ เบญจอารักษ์ | เน |  |  |
| นารา เทพนุภา | เมริน |  |  |
| วชิรวิชญ์ เรืองวิวรรธน์ | ทอย |  |  |
| จิรกิตติ์ คูอาริยะกุล | บอส |  |  |
| พัชรา ทับทอง | อร |  |  |
รายชื่อนักแสดง > Puppy Honey

| นักแสดง | บทบาท | ฤดูกาล> 1 | ฤดูกาล> 2 |
| --- | --- | --- | --- |
| วรกร ศิริสรณ์ | พอช |  |  |
| ณัฐจารี หรเวชกุล | เอ็มม่า |  |  |
| จุมพล อดุลกิตติพร | ปิ๊ก |  |  |
| อรรถพันธ์ พูลสวัสดิ์ | โรม |  |  |
| หฤษฎ์ ชีวการุณ | ดิน |  |  |
| ภูริกูลกฤษฎ์ ชูศักดิ์สกุลวิบูล | โอ |  |  |
| ภัคจิรา กรรรัตนสูตร | พิงค์ |  |  |
| พลอยชมพู ศุภทรัพย์ | ฝัน |  |  |
| พีรวัส แสงโพธิรัตน์ | ไนท์ |  |  |
| ทิพนารี วีรวัฒโนดม | เฟรนด์ |  |  |
รายชื่อนักแสดง > Bake Me Love

| นักแสดง | บทบาท | ฤดูกาล> 1 | ฤดูกาล>  |
| --- | --- | --- | --- |
| โทนี่ รากแก่น | คิม |  |  |
| ศกลรัตน์ วรอุไร | มีแอล |  |  |
| เลโอ โซสเซย์ | โรส |  |  |
| อรณิชา กรินชัย | ลิต้า |  |  |
| วีรยุทธ จันทร์สุข | สรร |  |  |
| กฤตนัย อาสาฬห์ประกิต | เอก |  |  |
| สุทธิภา คงแนวดี | วิรา |  |  |
เพลงประกอบ > ซีซัน 1

แอบเพ้อเจ้อ - รังสรรค์ ปัญญาเรือน
พูดว่ารักในใจ - วรนิษฐ์ ถาวรวงศ์
เพลงประกอบ > My Lil Boy 2 น้อง ม.4 พี่ปี 1

เข้าใจกันบ้างไหม  - สุวีระ บุญรอด
กว่าจะรู้ใจตัวเอง  - กรภัทร์ เกิดพันธุ์
เพลงประกอบ > Puppy Honey 2 สแกนหัวใจ นายหมอหมา

ยืนยันแค่เธอคนเดียว  - อชิรวิชย์ สาลิวรรธนะ
หนี - วรนิษฐ์ ถาวรวงศ์
การออกอากาศ

วันที่ 1 มกราคม พ.ศ. 2560 เลื่อนเวลาออกอากาศเป็น 17:00 น. เนื่องจากมีการออกอากาศภาพยนตร์ พรจากฟ้า ครั้งที่ 2 ในเวลา 14:30 น. - 17:00 น. ซึ่งช่วงชั่วโมงสุดท้ายของการออกอากาศเป็นช่วงเวลาปกติของซีรีส์เรื่องนี้
แหล่งข้อมูลอื่น

รุ่นพี่ ที่สยามโซน
รุ่นพี่ ตอน My Lil Boy 2 น้อง ม.4 พี่ปี 1 ที่สยามโซน
รุ่นพี่ ตอน Puppy Honey 2 สแกนหัวใจ นายหมอหมา ที่สยามโซน
รุ่นพี่ (ไลน์ทีวี) เก็บถาวร 2021-04-14 ที่ เวย์แบ็กแมชชีน
รุ่นพี่ ตอน My Lil Boy 2 (ไลน์ทีวี) เก็บถาวร 2020-11-26 ที่ เวย์แบ็กแมชชีน
รุ่นพี่ ตอน Puppy Honey 2 (ไลน์ทีวี) เก็บถาวร 2020-02-28 ที่ เวย์แบ็กแมชชีน
รูปแบบการไหลของลำน้ำ

รูปแบบการไหลของลำน้ำ (อังกฤษ: channel pattern) เกิดจากกระบวนการของธารน้ำ มีหลายรูปแบบ ได้แก่
ลำน้ำแบบตรง

ลำน้ำแบบตรง  (straight channels) มีรูปร่างคล้ายเส้นตรง แต่ก็หาได้ยากนักในธรรมชาติ